b'\n_START_ARTICLE_\nHabib Nurmagomedov\n_START_SECTION_\nVapaaottelu\n_START_PARAGRAPH_\nNurmagomedov siirtyi sambouransa aikana vapaaottelun pariin ja otteli ensimm\xc3\xa4isen ammattilaisottelunsa 13. syyskuuta 2008 Ukrainassa. H\xc3\xa4n voitti ottelunsa triangelikuristuksella ensimm\xc3\xa4isess\xc3\xa4 er\xc3\xa4ss\xc3\xa4 Vusal Bayramovia vastaan.\n_START_SECTION_\nPankration Atrium Cup\n_START_PARAGRAPH_\nNurmagomedov osallistui seuraavaksi Pankration Atrium Cupin turnaukseen lokakuussa 2008, joka pidettiin Moskovassa. H\xc3\xa4n voitti turnauksen kaikki kolme ottelua tuomari\xc3\xa4\xc3\xa4nin ja vei mestaruuden._NEWLINE_Turnauksen j\xc3\xa4lkeen Nurmagomedov otteli kahden ottelun verran Tsumada Fighting Championshipissa, jossa h\xc3\xa4n voitti molemmat ottelunsa teknisell\xc3\xa4 tyrm\xc3\xa4yksell\xc3\xa4. Kumpikin ottelu k\xc3\xa4ytiin samana p\xc3\xa4iv\xc3\xa4n\xc3\xa4 elokuussa 2009. Said Akhmedia vastaan ottelu p\xc3\xa4\xc3\xa4ttyi jo ensimm\xc3\xa4isess\xc3\xa4 er\xc3\xa4ss\xc3\xa4, kun Eldar Eldarovia vastaan ottelu p\xc3\xa4\xc3\xa4ttyi toisessa er\xc3\xa4ss\xc3\xa4.\n_START_SECTION_\nM\xe2\x80\x931\n_START_PARAGRAPH_\nMarraskuussa 2009 Nurmagomedov siirtyi ottelemaan Ven\xc3\xa4j\xc3\xa4n suurimaan vapaaotteluorganisaatioon M-1 Globaliin. H\xc3\xa4n oli otellut tilastolla 6\xe2\x80\x930 tilastolla ja kohtasi ensimm\xc3\xa4isess\xc3\xa4 ottelussaan \xc5\xa0ahbulat \xc5\xa0amhalajevin. Nurmagomedov voitti ottelun k\xc3\xa4silukolla ensimm\xc3\xa4isen er\xc3\xa4n lopussa._NEWLINE_2010 h\xc3\xa4n otteli yhen ottelun Golden Fist organisaatiossa kes\xc3\xa4kuussa, jossa h\xc3\xa4n voitti Ali Bagovin tuomari\xc3\xa4\xc3\xa4nin. Syyskuussa Nurmagomedov otteli toisen kerran M\xe2\x80\x931:ss\xc3\xa4, jossa h\xc3\xa4n voitti Vitaliy Ostroskiyn teknisell\xc3\xa4 tyrm\xc3\xa4yksell\xc3\xa4 ensimm\xc3\xa4isen er\xc3\xa4n lopulla._NEWLINE_Helmikuussa 2011 h\xc3\xa4n otteli viimeisen ottelunsa M\xe2\x80\x931:ss\xc3\xa4 Alexander Agafonovia vastaan, jonka h\xc3\xa4n voitti teknisell\xc3\xa4 tyrm\xc3\xa4yksell\xc3\xa4 kulmamiehen lopetuksella.\n_START_SECTION_\nProFC\n_START_PARAGRAPH_\nHuhtikuussa 2011 Nurmagomedov siirtyi ProFC:hen, jossa h\xc3\xa4nen ensimm\xc3\xa4inen vastustaja oli Said Khalilov. Nurmagomedov voitti ottelun kimuralla ensimm\xc3\xa4isess\xc3\xa4 er\xc3\xa4ss\xc3\xa4. Toukokuussa h\xc3\xa4n otteli jo seuraavan kerran Ashot Shaginyania vastaan, jonka Nurmagomedov voitti teknisell\xc3\xa4 tyrm\xc3\xa4yksell\xc3\xa4 ly\xc3\xb6nnein ensimm\xc3\xa4isess\xc3\xa4 er\xc3\xa4ss\xc3\xa4. H\xc3\xa4n jatkoi voittokulkuaan hein\xc3\xa4kuussa, jolloin Nurmagomedov voitti Kadzhik Abadzhyan triangelikuristuksella ensimm\xc3\xa4isen er\xc3\xa4n lopussa. Elokuussa Nurmagomedov voitti my\xc3\xb6s Khamiz Mamedovin ensimm\xc3\xa4isess\xc3\xa4 er\xc3\xa4ss\xc3\xa4 triangelikuristuksella. Syyskuussa h\xc3\xa4n voitti kolmannen ottelunsa per\xc3\xa4kk\xc3\xa4in triangelikuristuksella t\xc3\xa4ll\xc3\xa4 kertaa Vadim Sandulskiyta vastaan ensimm\xc3\xa4isess\xc3\xa4 er\xc3\xa4ss\xc3\xa4. Lokakuussa Nurmagomedov otteli viimeisen kerran ProFC:ss\xc3\xa4, jolloin h\xc3\xa4n sai vastaansa Arymarcel Santosin. Nurmagomedov voitti ottelunsa edellisten otteluiden tapaan ProFC:ss\xc3\xa4 ensimm\xc3\xa4isess\xc3\xa4 er\xc3\xa4ss\xc3\xa4. T\xc3\xa4ll\xc3\xa4 kertaa tuloksena tekninen tyrm\xc3\xa4ys.\n_START_SECTION_\nUFC\n_START_PARAGRAPH_\nMarraskuussa 2011 UFC ilmoitti tehneens\xc3\xa4 kuuden ottelun sopimuksen Nurmagomedovin kanssa, joka oli otellut tilastolla 16\xe2\x80\x930. H\xc3\xa4n otteli ensimm\xc3\xa4isen ottelunsa tammikuussa 2012 Kamal Shalorusia vastaan, jonka Nurmagomedov voitti takakuristuksella kolmannessa er\xc3\xa4ss\xc3\xa4. Hein\xc3\xa4kuussa h\xc3\xa4n kohtasi kokeneemman Gleison Tibaun, jonka Nurmagomedov voitti tuomari\xc3\xa4\xc3\xa4nin (30\xe2\x80\x9327, 30\xe2\x80\x9327, 30\xe2\x80\x9327)._NEWLINE_2013 Nurmagomedov otteli kolmesti, joista ensimm\xc3\xa4inen oli tammikuussa Thiago Tavaresia vastaan, jonka h\xc3\xa4n voitti tyrm\xc3\xa4yksell\xc3\xa4 ly\xc3\xb6nnein ja kyyn\xc3\xa4rp\xc3\xa4\xc3\xa4osumin ensimm\xc3\xa4isess\xc3\xa4 er\xc3\xa4ss\xc3\xa4. Ottelun j\xc3\xa4lkeen h\xc3\xa4nen vastustajansa j\xc3\xa4i kiinni kielletyist\xc3\xa4 aineista. Toukokuussa Nurmagomedov kohtasi Abel Trujillon. Ennen ottelua h\xc3\xa4n ep\xc3\xa4onnistui olemaan sallitussa painorajassa ja ottelu k\xc3\xa4ytiin ilman painoluokkaa. Nurmagomedov voitti ottelun tuomari\xc3\xa4\xc3\xa4nin (30\xe2\x80\x9327, 30\xe2\x80\x9327, 30\xe2\x80\x9327), jossa h\xc3\xa4n teki UFC:n yhden ottelun enn\xc3\xa4tyksen alasvienneiss\xc3\xa4. Nurmagomedov sai 21 onnistunutta alasvienti\xc3\xa4. Syyskuussa h\xc3\xa4n voitti viel\xc3\xa4 Pat Healyn tuomari\xc3\xa4\xc3\xa4nin (30\xe2\x80\x9327, 30\xe2\x80\x9327, 30\xe2\x80\x9327)._NEWLINE_2014 Nurmagomedov otteli vain kerran, jolloin h\xc3\xa4n kohtasi huhtikuussa uransa ensimm\xc3\xa4isen kevytsarjan top-10 parhaan joukkoon lukeutuneen Rafael dos Anjosin. Kamppailu p\xc3\xa4\xc3\xa4ttyi Nurmagomedov voittoon tuomari\xc3\xa4\xc3\xa4nin (30\xe2\x80\x9327, 30\xe2\x80\x9327, 30\xe2\x80\x9327)._NEWLINE_2016 Nurmagomedov palasi vuoden tauon j\xc3\xa4lkeen ja kohtasi entisen Bellator kevytsarjan turnauksen mestarin Darrell Horcherin, joka otteli ensimm\xc3\xa4ist\xc3\xa4 kertaa UFC:ss\xc3\xa4. Nurmagomedov painoi toistamiseen yli sallitun painorajan, jonka vuoksi h\xc3\xa4n sai palkkiosakkoja virheest\xc3\xa4\xc3\xa4n. H\xc3\xa4n kuitenkin voitti kamppailun teknisell\xc3\xa4 tyrm\xc3\xa4yksell\xc3\xa4 toisessa er\xc3\xa4ss\xc3\xa4 ly\xc3\xb6ty\xc3\xa4\xc3\xa4n Horcheria matolla alasviennin p\xc3\xa4\xc3\xa4tteeksi. Marraskuussa Nurmagomedov otteli toisen kerran t\xc3\xa4ll\xc3\xa4 kertaa toista k\xc3\xa4rkisijoitettua ottelijaa Michael Johnsonia vastaan. H\xc3\xa4n voitti kamppailun kolmannessa er\xc3\xa4ss\xc3\xa4 kimuralla._NEWLINE_2017 Nurmagomedov otteli tuona hetken\xc3\xa4 nelj\xc3\xa4nneksi parasta kevytsarjan ottelijaa Edson Barbozaa vastaan, jota pidet\xc3\xa4\xc3\xa4n yhten\xc3\xa4 UFC:n parhaista pystyottelijoista. Nurmagomedov onnistui voittamaan ottelun selke\xc3\xa4ll\xc3\xa4 dominoinnilla tuomari\xc3\xa4\xc3\xa4nin (30-25, 30-25, 30-24). H\xc3\xa4net palkittiin ottelusta my\xc3\xb6s Illan suoritus bonuksella.\n_START_SECTION_\nKevytsarjan mestaruus\n_START_PARAGRAPH_\n7. huhtikuuta 2018 Nurmagomedovin oli m\xc3\xa4\xc3\xa4r\xc3\xa4 otella Tony Fergusonia vastaan vapaana olleesta UFC:n kevytsarjan mestaruudesta. Kummallakin ottelijalla oli pisin voittoputki alla, mutta Ferguson loukkaantui kolme p\xc3\xa4iv\xc3\xa4\xc3\xa4 ennen ottelua. Nurmagomedovin vastustajiksi oli aluksi kaavailtu Max Hollowayta, mutta oltuaan lopulta kykenem\xc3\xa4t\xc3\xb6n ottelemaan l\xc3\xa4\xc3\xa4k\xc3\xa4rien mielest\xc3\xa4 tilalle asettui muiden ehdokkaiden joukosta Al Iaquinta. Mestaruusottelu k\xc3\xa4ytiin UFC 223 -tapahtumassa Brooklynissa, Barclays Centeriss\xc3\xa4. Nurmagomedov voitti mestaruuden tuomari\xc3\xa4\xc3\xa4nin (50\xe2\x80\x9344, 50\xe2\x80\x9343, 50\xe2\x80\x9343), jonka my\xc3\xb6t\xc3\xa4 h\xc3\xa4nest\xc3\xa4 tuli samalla ensimm\xc3\xa4inen ven\xc3\xa4l\xc3\xa4inen UFC-mestari._NEWLINE_Nurmagomedov puolusti mestaruuttaan ensimm\xc3\xa4isen kerran 6. lokakuuta 2018 entist\xc3\xa4 kevytsarjan mestaria Conor McGregoria vastaan ja voitti t\xc3\xa4m\xc3\xa4n kuristuksella ottelun nelj\xc3\xa4nness\xc3\xa4 er\xc3\xa4ss\xc3\xa4. Ottelun j\xc3\xa4lkeen Nurmagomedov hy\xc3\xb6kk\xc3\xa4si McGregorin taustajoukkojen kimppuun ja paikalle jouduttiin h\xc3\xa4lytt\xc3\xa4m\xc3\xa4\xc3\xa4n poliiseja lopettamaan yleiseksi tappeluksi eskaloitunut tilanne. Nevadan urheilukomissio rankaisi tapahtuneesta h\xc3\xa4nt\xc3\xa4 tammikuussa 2019 yhdeks\xc3\xa4n kuukauden ottelukiellolla (ottelup\xc3\xa4iv\xc3\xa4st\xc3\xa4 alkaen) ja 500 000 dollarin sakolla. Kilpailukiellon pituus voi kuitenkin lyhenty\xc3\xa4 kuuteen kuukauteen, jos h\xc3\xa4n suostuu osallistumaan kiusaamisen vastaiseen ty\xc3\xb6h\xc3\xb6n yhdess\xc3\xa4 Las Vegasin poliisin kanssa._NEWLINE_7. syyskuuta 2019 j\xc3\xa4rjestettyyn UFC 242 -tapahtumaan haastajaksi oltiin valittu Dustin Poirier. Nurmagomedov voitti ottelun kolmannessa er\xc3\xa4ss\xc3\xa4 ajassa 2:06 takakuristuksella ja ansaitsi suorituksestaan Performance of the Night -bonuksen.'